ועדת החינוך, התרבות והספורט, כנסת 17, פרוטוקול מספר 510, 2008-09-24 08:30

מיכאל מלכיאור: רבותיי, גבירותיי, אנחנו מתחילים את הישיבה.

מיכאל מלכיאור: בוקר טוב.

מיכאל מלכיאור: שעה מוקדמת זאת התכנסנו כדי להתאים גם ללוח הזמנים של משרד החינוך.

מיכאל מלכיאור: אנחנו אומרים גם שלום לכול עם ישראל שמסתכל עלינו עכשיו בערוץ 99.

מיכאל מלכיאור: זו קבוצה נחמדה קטנה שהתאספה.

מיכאל מלכיאור: אנחנו לא הולכים לפי הכמות אלא לפי האיכות.

מיכאל מלכיאור: תמיד זה חלק מהבחירה של עם ישראל שכבר מלכתחילה זה לא היה עניין של דמוגרפיה.

מיכאל מלכיאור: יש לנו עכשיו 3 ישיבות משודרות ובישיבה הראשונה יש לנו את הכבוד לאחר את מנכ"לית משרד החינוך על נושא שהוא נושא חשוב.

מיכאל מלכיאור: אני שמח שגם הצטרף אלינו חבר הכנסת זבולון אורלב.

מיכאל מלכיאור: אני מוכרח להגיד שגם אתמול היו לא מעט חברי כנסת על אף הפגרה ושבוע לפני ראש השנה.

מיכאל מלכיאור: היו לנו דווקא הרבה חברי כנסת שהשתתפו.

מיכאל מלכיאור: נשתדל לבדוק את הדברים לעומק.

מיכאל מלכיאור: יצאה מין שמועה מהמשרד שעומדים לסגור את אגף שח"ר במשרד.

מיכאל מלכיאור: זה אגף שהוא חשוב מאוד בנושא של צמצום פערים, ודאי וודאי נושא מרכזי בשביל כל מה שאכפת לו חינוך במדינת ישראל.

מיכאל מלכיאור: קיבלתי מספר פניות מחברי כנסת ומגופים אחרים.

מיכאל מלכיאור: אני שוחחתי בעניין עם המנכ"לית שהסבירה לי שלא מדובר בו על סגירה בכלל אלא להיפך, מהרבה בחינות על חיזוק ורה-ארגון.

מיכאל מלכיאור: אני חשבתי שזה חשוב גם לפרוטוקול שלנו לשמוע את הדברים.

מיכאל מלכיאור: אולי אנשים רוצים להקשות, לשאול שאלות.

מיכאל מלכיאור: בוודאי שנוכל לעשות את זה.

מיכאל מלכיאור: אני חושב שזה טוב לקבל את ההזדמנות גם רשמית בוועדה ולא רק בפגישות שלי עם המנכ"לית לשמוע את הדברים ולשים את הדברים על השולחן.

מיכאל מלכיאור: לכן אני מציע פשוט שאת תסבירי לנו את הרה-ארגון או, קראנו לזה שינוי מעמד בישיבה.

מיכאל מלכיאור: ומשם ניקח את הדיון.

שלומית עמיחי: בוקר טוב.

שלומית עמיחי: אני מודה על ההזדמנות וכמו שאתה היושב ראש יודע אני ביקשתי מאוד להיות בפגישה ואני מודה לך שהתאמת את הזמנים כך שאני אוכל להיות כי הנושא הזה שבו עוסק אגף שח"ר הוא נושא חשוב לכולנו, חשוב לשרת החינוך, חשוב לי, חשוב לאנשי המשרד, חשוב לעם כולו.

שלומית עמיחי: האגף לאורך שנותיו פיתח ועשה צעדים מאוד מאוד משמעותיים בקידום אוכלוסיות פריפריאליות מה שהיה קרוי בעבר קידום טעוני טיפוח, מה שהיום אנחנו אומרים, צמצום פערים, קידום שוויון חברתי חינוכי.

שלומית עמיחי: נעשו פעולות שההוכחה שלהם היא ברורה.

שלומית עמיחי: יותר תלמידים נגשו לבגרויות, יותר תלמידים זכאים לבגרות, יותר תלמידים נשארו במסגרות בתי ספר עד כיתה י"ב.

שלומית עמיחי: אוהבים לנגח אותנו על הישגים נמוכים שוכחים לציין שאנחנו מהמדינות המתמידות ביותר באחזקת תלמידים בבתי ספר.

שלומית עמיחי: זה לא סתם אחזקה.

שלומית עמיחי: זו אחזקה ולימוד אף אם לא מגיעים לבגרות, או אף אם הציונים הם לא בדיוק הגבוהים ביותר.

שלומית עמיחי: לאגף שח"ר יש חלק מאוד נכבד בו.

שלומית עמיחי: ואם כך, מה נשתנה?

שלומית עמיחי: אני ראיתי לנכון לבוא ולעשות פסק זמן ולחשוב מה קורה שאנחנו נמצאים במצב שבו רק אגף שח"ר יוזם ויוצר פעולות למען הנזקקים החלשים, המתקשים.

שלומית עמיחי: לאורך השנים, וזו תופעה ידועה במנהל ובארגון, לאורך השנים התפתחה מסורת שאומרת, אם יש בעיה בקידומם של מתקשים וחלשים אגף שח"ר יטפל.

שלומית עמיחי: ולא הוא.

שלומית עמיחי: משרד החינוך כולו, מחוזות המשרד, מנהלי בתי הספר, אחריות של כולם לטפל באוכלוסיות האלה.

שלומית עמיחי: והמחשבה היתה מה בידינו לעשות כדי להפוך את הידע הרב שנרכש, המקצועיות שישנה באגף להפוך אותה לנחלה של כולם ולא איזשהו תא סגור של עובדי אגף שח"ר שעושים ככל יכולתם.

שלומית עמיחי: צריך גם להזכיר שלצערנו לאורך השנים חלו קיצוצים ועוד קיצוצים ואגף שח"ר מצא את עצמו עם תקציבים פחותים באופן ניכר מאלה שהיו לפחות בתקופה שאני זוכרת את אגף שח"ר ובהיסטוריה רשום שגם אני עבדתי באגף הזה כמה שנים טובות.

שלומית עמיחי: הייתי אחראית על התקציבים.

שלומית עמיחי: אהבתי את העבודה הזאת.

שלומית עמיחי: אני זוכרת אותה כחוויה.

שלומית עמיחי: אז היו תקציבים.

שלומית עמיחי: אפשר להחזיר אותי ויהיו עוד תקציבים.

שלומית עמיחי: אז מה השינוי?

שלומית עמיחי: על מה מדובר?

שלומית עמיחי: אגב אני קצת נאחזת בהמלצות שהמכון למחקר חברתי מה שקרוי היום מכון טאוב בזמנו העבירו אלינו בנושא הזה של קידומן של האוכלוסיות החלשות, האוכלוסיות הפריפריאליות, אלה שזקוקות לחיזוק.

שלומית עמיחי: הרעיון המרכזי אומר ככה, היום אגף שח"ר הוא אגף אחד מבין הרבה אגפים הכפופים למנהל הפדגוגי.

שלומית עמיחי: אני ביקשתי להכפיף אלי סמנכ"ל שתפקידו יהיה קידום השוויון החינוכי חברתי, הכשרה והשתלמות, ואני חושבת שלא צריך הסבר רב כדי להראות שיש גם קשר רב בין הנושאים השונים.

שלומית עמיחי: הרחבתי את התפקיד שהיה בעבר של הכשרה והשתלמות והקדמתי לו גם בשם וגם בקדימויות העבודה את הנושא של קידום השוויון החינוכי חברתי כשהסמנכ"ל הזה יצטרך, ועכשיו אני יכולה להגיד כבר סמנכ"לית כי אתמול נבחרה גב' גילה נגר.

שלומית עמיחי: זבולון מכיר אותה.

שלומית עמיחי: מי שהיתה מפקחת מחוז הדרום ומילאה גם תפקיד של מנהלת המחוז חודשים מספר, נבחרה לתפקיד הזה.

שלומית עמיחי: אז אני יכולה לומר כבר הסמנכ"לית.

שלומית עמיחי: בראש עדיפות עבודתה יהיה הנושא של קידום של השוויון החברתי חינוכי.

שלומית עמיחי: אגף שח"ר יוכפף לסמנכ"לית הזאת ויהיה הגוף המתאם, הגוף המקצועי העליון בנושא הזה.

שלומית עמיחי: עכשיו בכוונתי ואגב בהדרגה, איש לא מאיץ בי, אין פה עניין של קיצוצים ואין כאן עניין של פיטורים.

שלומית עמיחי: יש כאן עניין ענייני של ניסיון לשדרג את המעמד של הטיפול בנושא הזה של צמצום הפערים במשרד.

שלומית עמיחי: אשר על כן בתוכנית עצמה מדובר על כך שאגפי הגיל כל אחד מהם יקלוט אדם נושא תפקיד מאגף שח"ר שהתמחה בגיל האמור.

שלומית עמיחי: דהיינו, מי שבאגף שח"ר היה אחראי על פיתוח התוכניות המיוחדות לצמצום הפערים בגיל הרך הוא יהיה עתה עובד של האגף לחינוך קדם יסודי.

שלומית עמיחי: כך גם בחינוך היסודי וכך גם בחינוך העל יסודי.

שלומית עמיחי: הרעיון המרכזי הוא האגף לחינוך קדם יסודי כולו אחראי על נושא צמצום הפערים אבל נמצא בו עובד מקצועי עם תקציבים ככל שישנם, עובד מקצועי שזאת מומחיותו והוא הופך להיות עובד שתורם לכל עבודת האגף ולאו דווקא לפרויקט המיוחד שהוא מוביל עד היום.

שלומית עמיחי: כך גם בחינוך היסודי וכך גם בחינוך העל יסודי.

שלומית עמיחי: כרגע זה השינוי הראשוני שעליו אנחנו מדברים.

שלומית עמיחי: אני מעוניינת שלאגף עצמו יתווספו כמה נושאי תפקידים שהיום אינם נמצאים באגף כדי לאחד את הנושא של טיפול במניעת הנשירה כולל הנושא של יישום חוק החובה י"א י"ב שאנחנו עוסקים פה בוועדה הזאת ובמשרד כמובן.

שלומית עמיחי: כלומר מצד אחד אני מעוניינת להרחיב בנושאי רוחב את עבודתו של האגף,

שלומית עמיחי: מצד שני אני מעוניינת שחלק מן הנושאים יבוזרו לאגפים המטפלים באוכלוסייה במשרד כדי שהאגפים האלה ייקחו אחריות.

שלומית עמיחי: אני רוצה לומר מבחינתי לקחת אחריות זו לא רק הצהרה, זה גם להקצות תקציבים שעד היום לא היו מיועדים ליעוד הזה של צמצום הפערים והם לא במסגרת תקציבי אגף שח"ר.

שלומית עמיחי: כלומר זו גם הדרך שלי, שלי, שלנו, כמובן שרת החינוך איתי בנושא הזה, להציע התמודדות עם צמצומי התקציבים בנושא צמצום הפערים כדי לבוא ולומר למשרד, רבותיי, זאת משימה של המשרד, זאת לא רק משימה של אגף שח"ר.

שלומית עמיחי: זה העיקרון, על כך מדובר.

שלומית עמיחי: אני צריכה לומר היו לי שתי שיחות, אני הרגשתי שהן היו טובות עם הנהלת אגף שח"ר, הייתי מאוד מאוד קשובה לדאגות של האנשים.

שלומית עמיחי: אחת מהן היתה הרצון שלהם להישאר בלכידות מקצועית והתחייבתי בפניהם.

שלומית עמיחי: אתמול גם בשיחת פתיחה עם הסמנכ"לית החדשה ביקשתי וכך יהיה שההנהלה של אגף שח"ר, כלומר ההנהלה של אנשי המקצוע שמתמחים בנושא של צמצום הפערים, קידום האוכלוסיות, ההנהלה תמשיך לפעול כהנהלה מקצועית גם אם שניים, שלושה או ארבעה עובדים יהיו משובצים באגפים אחרים כך שמבחינה זאת נעניתי ברצון ואני גם מעוניינת בזה לבקשת האגף.

מיכאל מלכיאור: כמה עובדים יש?

שלומית עמיחי: אגף שח"ר מונה פחות מ-20 עובדים.

שלומית עמיחי: אני צריכה לומר האגף לאורך השנים בתקן מונה פחות מ-20.

שלומית עמיחי: בפועל מועסקים הרבה אנשים בשדה עצמו כנושאי תפקידים במסגרת פעולות שטח.

שלומית עמיחי: אנחנו לא נפגע כהוא זה במה שנקרא הממונים במחוזות.

שלומית עמיחי: מחוזות המשרד ימשיכו לעבוד.

שלומית עמיחי: תוכנית הישובים ושיקום השכונות תמשיך לעבוד כפי שעבדה.

שלומית עמיחי: כלומר פה מדובר בשינוי שארגונית הוא מצד אחד שדרוג של האגף, מצד העובדים הוא מינורי מאוד, אבל הוא שינוי שבא לבשר על שינוי התפיסה שצריכה להיבנות והיא תפיסה שנושא צמצום הפערים מחייב התמודדות של כל עובדי המשרד, כל אחד בנחלתו הוא, והוא לא נחלה רק של אגף אחד.

שלומית עמיחי: זה העיקרון ועל זה מדובר.

מיכאל מלכיאור: תמיד ישנה סכנה שמוציאים דברים תוכנית, אז אף אחד בעצם לא לוקח אחריות.

מיכאל מלכיאור: אז זה שיש אדם בכל חטיבה שזה תפקידו להעצים את הנושא, אני חושב שזה דבר חשוב.

מיכאל מלכיאור: בסדר.

מיכאל מלכיאור: זבולון בבקשה.

זבולון אורלב: קודם כל בוקר טוב.

זבולון אורלב: במובן מסוים אני מרגיש שהדיון קצת מיותר או קצת מאוחר בבחינת שדנים על חלב שנשפך.

זבולון אורלב: כלומר אם המנכ"לית באה אחרי שהעובדה הסתיימה אין לי שום אשליות שבעקבות דיון כזה או דיון אחר יחזירו את המצב לקדמותו.

זבולון אורלב: אני יכול לנתח, אני יכול לשמוח, אני יכול להצטער אבל אני תמיד מקווה שדיונים בוועדות כנסת יש להם השפעה על תהליכים קודם שהם מתבצעים ולא אחרי זה איזה פוסט מורטום כזה.

שלומית עמיחי: חבר הכנסת אורלב השינוי עצמו שעליו אני מדברת טרם בוצע.

שלומית עמיחי: הוא אמור להתבצע רק מה-1 בינואר.

שלומית עמיחי: השינוי הפרסונאלי טרם בוצע.

מיכאל מלכיאור: בינתיים השינוי היחידי זה שמונתה סמנכ"לית.

זבולון אורלב: קודם כל אני מאחל לגילה נגר הצלחה.

זבולון אורלב: באמת אישה מוכשרת ובהחלט אני שמח שאיש חינוך בכיר בעל יכולות וכישורים מקודם במשרד.

זבולון אורלב: זה בהחלט דבר ראוי.

זבולון אורלב: אני גם כן זוכר שהיכרותנו במערכת החינוך היא באמת בכך ששירתת באגף שח"ר.

זבולון אורלב: באותה תקופה אגב היתה גאווה גדולה מאוד להיות באגף שח"ר שנחשב לאחת מהסיירות המובחרות של המשרד.

זבולון אורלב: כלומר הטובים הלכו לאגף שח"ר וראו בזה משימה חשובה מאוד.

זבולון אורלב: הבסיס של העניין היה שכל הבדיקות שניסו לבחון מדוע מערכת החינוך איננה מצליחה לסגור את הפערים ובמובן מסוים לעיתים אפילו היא הגורם להגדלת הפערים מתוך הנחה שחינוך הוא המכניזם הסוציולוגי היחידי כמעט היחידי לסגירת פערים כי יש קשר ישיר בין השכלה להכנסות והשתלבות בעבודה וכדומה טמון בשתי בעיות.

זבולון אורלב: אחת, שאין מסה קריטית של משאבים שניתנת לאוכלוסיות החלשות כדי לקדם אלא המשאבים הם גם מעטים מדי וגם מתפזרים מדי על פני כולם.

זבולון אורלב: נדמה לי שפעם המדען הראשי פרופסור באשי ז"ל עשה מחקרים וגילה שבחינוך היסודי רק 6% הם משאבים דיפרנציאלים כדי לעזור לאוכלוסיה חלשה, ובמושגים של היום אם שליש מהילדים הם מתחת לקו העוני אז 6% לא יושיעו 33%.

זבולון אורלב: והבעיה השנייה שאין תוכניות ממוקדות שמטפלות באותן אוכלוסיות שאינן יכולות לחלץ את עצמן שהתוכניות הן תוכניות כלליות ולא ממוקדות.

זבולון אורלב: זה היה הרקע בעצם של אגף שח"ר שצדקה המנכ"לית היו לו גלגולים שונים.

זבולון אורלב: אומרים אגף שח"ר אז הציבור לא מבין מה זה שח"ר.

זבולון אורלב: זה שירותי חברה חינוך ורווחה.

זבולון אורלב: אני זוכר שקראתי בספרים שהוקמה יחידה 101 בצבא.

זבולון אורלב: כלומר לוקחים את החיילים המובחרים ביותר כדי שיהיה לזה בכל זאת סיירת מובחרת לצבא.

זבולון אורלב: אז היו בתוך הצבא כאלה שהתנגדו ואמרו, תשמעו, מה אתם עושים?

זבולון אורלב: תהיה רק יחידה אחת שהיא אמונה על לחימה ברמה מקצועית מאוד מאוד גבוהה עם מוטיבציה ומה עם יתר הצבא?

זבולון אורלב: אנחנו רוצים שכל הצבא יהיה 101.

זבולון אורלב: לא רק יחידה אחת.

זבולון אורלב: זה בדיוק כמו היום.

זבולון אורלב: אני אולי מקצין את זה טיפ טיפה.

זבולון אורלב: אבל רק לצורך הדיון, זה כמו שהיום יבוא רמטכ"ל ויגיד תשמעו, למה רק סיירת מטכ"ל או השייטת תהיה יחידה מאוד מובחרת שמסוגלת למלא משימות מאוד מסובכות ומאוד מורכבות.

זבולון אורלב: אני רוצה שכול הצבא יהיה כזה.

זבולון אורלב: אז ניקח את סיירת מטכ"ל, נשאיר את המפקד ואת סגנו שיהיו יחידה מקצועית, נפזר את כל המ"פים וכל הקצינים בכל יחידות צה"ל.

זבולון אורלב: בכל גדוד צנחנים ובכל גדוד גולני.

שלומית עמיחי: אני לא בטוחה שזה רעיון רע כל כך בהבנתי הצבאית.

זבולון אורלב: יפה.

זבולון אורלב: זו תפישה ארגונית.

זבולון אורלב: אני מסכים איתך.

זבולון אורלב: הויכוח כאן הוא לא ויכוח צבאי.

זבולון אורלב: אני מאלה שסבורים שבארגון אם אין סיירת מובחרת, אם אין קבוצה מובחרת שהיא מופקדת על נושא והיא תיבחן בסרגל מאוד ברור בהישגיה ובהצלחותיה, הארגון כולו, הכוחות הפועלים בו לא יובילו למטרה.

זבולון אורלב: כי בסופו של דבר אגף הגיל לא נבחן על פי אמות המידה של צמצום הפערים.

זבולון אורלב: אגפי הגיל זו לא המטרה העיקרית שלהם לצמצם פערים.

זבולון אורלב: המטרה העיקרית של אגפי הגיל זה לראות את החינוך, לצורך העניין החינוך היסודי ולראות את כל החינוך היסודי כמכלול אחד על ההישגים הלימודיים שלו, על ההישגים האחרים שלו, כדי שהאגף יוכל למלא את תפקידו.

זבולון אורלב: המטרה של השוויון או צמצום הפערים היא בטח מטרה מאוד חשובה באגף אבל לא המטרה העיקרית.

זבולון אורלב: בואו נאמר לעצמנו אמת, זו לא המטרה העיקרית.

זבולון אורלב: הואיל וצמצום הפערים והשוויון הוא מטרה עיקרית ואם לא תהיה יחידה, אגף, מנהל, לא מטה, שמופקד על הדבר הזה אז אני צופה שאנחנו עלולים לעמוד בפני כישלון שלצערי הוא כישלון מתמשך.

זבולון אורלב: זה נכון, אגף שח"ר צמצמו מאוד את משאביו.

זבולון אורלב: את ואני יודעים שיש סיבות נוספות מעבר לצמצומים, כל מיני חשבונות כאלה ואחרים שאני לא רוצה כרגע להיכנס אליהם בשנים עברו.

זבולון אורלב: התרופה לכך היתה זה כן להעצים את אגף שח"ר.

זבולון אורלב: לא לצמצם אותו אלא להעצים אותו.

זבולון אורלב: לתת לו יותר משאבים, יותר כוחות, לתת לו אולי יותר מעמד במשרד כדי שהוא בכל זאת יוכל להשפיע על אגפי הגיל ועל המחוזות ועל המנהל הפדגוגי כולו כדי שיוכל לבצע את המשימות שלו.

זבולון אורלב: אני לא מכיר את ההמלצות של מכון טאוב, אני מכבד מאוד את מכון טאוב.

שלומית עמיחי: הם לא המליצו.

זבולון אורלב: הואיל ואני מחסידיו של המכון, המכון הזה אין לו מומחיות בארגון וניהול.

זבולון אורלב: יש לו מומחיות שלו לנתח תהליכים, לאסוף נתונים, והוא עושה עבודה חשובה ויש לו תרומה מאוד חשובה למבצעי מדיניות, מנכ"לים וכו' כדי לקבל החלטות אבל הסוגיה הזאת אי אפשר להישען על זה שהם לא המליצו במפורש.

זבולון אורלב: לכן אני אומר שהחלטה חשובה מעין זו אולי כדאי, תקימו עוד בכל זאת איזשהו צוות גם שהוא קצת מחוץ למשרד ושיבחן עוד פעם את הסוגיה הזאת.

זבולון אורלב: פה מדובר בגורל קריטי של אחוז לא מבוטל של תלמידים שעד היום כולנו לא הצלחנו במשימה הזאת.

זבולון אורלב: אני חושש מאוד שהדרך הזאת עוד תגרום נזק נוסף על הנזקים שהיו עד עכשיו.

מיכאל מלכיאור: אני רוצה קצת להתייחס לדברים של זבולון אורלב.

מיכאל מלכיאור: אני גם רואה את הכשל העצום של צמצום פערים ולא רק זה, מתברר שלא רק שאין תוספת תקציבים לאוכלוסיה שהכי זקוקה לתוספת ועל אף ההמלצות של ועדת שושני, ועדת סטאוס, אלא מה שמתברר שבגלל שאוכלוסיות יותר חזקות יודעות יותר טוב לנצל תקציבים אז בסופו של דבר הרשויות המקומיות היותר חזקות מקבלות יותר כסף מהרשויות המקומיות החלשות יותר.

מיכאל מלכיאור: התלמידים מקבלים הרבה יותר כספים בגלל שהם יודעים לנצל את כל המערכת, ויש להם את המורים היותר מנוסים, וכל הדברים האחרים, הניהול.

מיכאל מלכיאור: אני רוצה מילה אליך זבולון, חשוב לי להגיד.

מיכאל מלכיאור: אני לא חושב שחייבים להגיד מבחינה ארגונית, חייבים ללכת לקיצוניות כזו או אחרת.

מיכאל מלכיאור: דווקא הדוגמה שלך עם סיירת מטכ"ל אז גם כן, אחרי שהיחידה מתגבשת וכו' היחידה ממשיכה אבל שולחים חלק מהחיילים כקצינים ביחידות אחרות.

מיכאל מלכיאור: אני מבין, אם אני הבנתי נכון את המנכ"לית, אני מבין שזה מה שרוצים לעשות.

מיכאל מלכיאור: לא לצמצם את אגף שח"ר.

מיכאל מלכיאור: אותה מצבת כוח אדם, יותר תקציבים, שדרוג אפילו.

יעקב יונה: אני יעקב יונה, מנהל פרויקט הכי ותיק בארץ.

יעקב יונה: הבן שלך שכן שלי ונלחם איתי בשכונה בקטמונים.

יעקב יונה: דרך אגב הבן שלו בקטמון ח', לא ברחביה.

מיכאל מלכיאור: תודה.

מיכאל מלכיאור: אני עדיין חוזר אל מה שאמרתי.

מיכאל מלכיאור: לפי הדברים שאני הבנתי אותם זה ששולחים עובד אחד כקצין בכמה מקומות באגפי הגיל כל זמן שזה לא מחליש את האגף עצמו ולא עומדים לסגור את האגף.

יעקב יונה: אני לא הבנתי ככה מהמנכ"לית.

מיכאל מלכיאור: אז אני הבנתי ככה מהמנכ"לית.

מיכאל מלכיאור: אז אולי זה פשוט ויכוח בעובדות.

מיכאל מלכיאור: המנכ"לית נמצאת פה אז היא יכולה להגיד מה.

מיכאל מלכיאור: כי ככה אני באמת הבנתי.

מיכאל מלכיאור: לכן אני לא מודאג.

מיכאל מלכיאור: אם זה באמת היה מה שאמרת שהיו סוגרים, מפזרים את כל האנשים אז זה באמת התפיסה היתה לגמרי אחרת.

שלומית עמיחי: אני רוצה משפט.

שלומית עמיחי: שלום ליעקב יונה ידידי משכבר הימים.

שלומית עמיחי: הכוונה היא כזאת והיא בתהליך, היא לא בזבנג.

שלומית עמיחי: הכוונה היא כזאת, (1), אגפי הגיל אני רוצה לחזק אותם באנשים מקצועיים שיודעים ומבינים בנושא של צמצום הפערים.

שלומית עמיחי: (2) זה נכון שצמצמו תקציבים, יעקב צודק באגף שח"ר.

מיכאל מלכיאור: מה התקציב היום?

שלומית עמיחי: מה התקציב היום אני לא מסוגלת להשיב.

יעקב יונה: 24 מיליון שקל בלבד.

שלומית עמיחי: הוא 24 מיליון ואחר כך מוסיפים עוד.

יעקב יונה: לעומת 60 מיליון.

שלומית עמיחי: אני מעדיפה לא לומר מספרים שאני לפחות לא בדקתי אותם.

שלומית עמיחי: אבל שימו לב, הרבה מאוד תקציבים היום מושקעים בנושא של קידום אוכלוסיות.

שלומית עמיחי: קודם כל כיתות מב"ר שזו המצאה שהומצאה באגף שח"ר והצליחה בצורה יוצאת מגדר הרגיל.

שלומית עמיחי: כיתות מב"ר יש לנו באלפים.

שלומית עמיחי: כיתות אומ"ץ יש לנו.

שלומית עמיחי: יש תוכניות רבות שהן לא נספרות בתקציב של אגף שח"ר אבל הן כסף שהמשרד משקיע.

שלומית עמיחי: ממשלת ישראל משקיעה עכשיו בדוח שמיט.

שלומית עמיחי: לצערי לאגף שח"ר לא ניתן מעמד ביישום הדוח ואני ביקשתי ותבעתי אבל זה כסף שנועד לאוכלוסיות החלשות.

שלומית עמיחי: קידום נוער במשרד החינוך עוסק בתוכניות לקידום נוער, לא תחת הכותרת של אגף שח"ר אבל עוסק באותן אוכלוסיות.

מיכאל מלכיאור: הנושא הארגוני הזה.

שלומית עמיחי: הנה אני עונה.

שלומית עמיחי: הכוונה שלי שכל הגופים האלה יוכפפו גם הם מקצועית למינהל הזה לקידום השוויון.

שלומית עמיחי: כלומר יש מבחינה מסוימת יש פה הרחבה גדולה ביותר של סמכויות והתערבות והשפעה של מה שהיה לאגף שח"ר בשנים האחרונות שהוא הצטמצם אך ורק במה שיש לו בכסף שלו.

שלומית עמיחי: השפעתו היתה מאוד מצומצמת ואני רוצה להרחיב את השפעתו.

שלומית עמיחי: לחבר הכנסת אורלב, יש פה מצד אחד באמת פיזור קטן אבל מאוד קטן גם מבחינת העובדים.

שלומית עמיחי: מדובר בשלושה, ארבעה, חמישה עובדים לעומת העובדים האחרים שיישארו במטה הזה תחת המינהל החדש.

שלומית עמיחי: ומצד שני, סיפוח מקצועי של הרבה יחידות אחרות שפעלו במשרד, כל אחת בדרכה, מכובד ככל שניתן, לא תחת ראייה אחת.

שלומית עמיחי: לכן אגב הצעתך להקים צוות מקצועי שילווה ויבחן את זה היא הצעה מאוד מאוד מקובלת עליי.

שלומית עמיחי: אני חושבת שזה יוכל רק לחזק ולהשפיע בצורה מעמיקה יותר על דרך העבודה של המשרד.

שלומית עמיחי: חברים עשינו הרבה.

שלומית עמיחי: צריך לעשות יותר.

שלומית עמיחי: אז אי אפשר רק להתבצר במה שנעשה ולהגיד ככה טוב.

שלומית עמיחי: וגם המחשבה שרק כסף זה חזות הכול היא לא נכונה.

שלומית עמיחי: צריך תקציבים, אני האחרונה שאגיד שלא, אבל צריך גם עוד פעולות ואני רוצה היום לעשות עוד פעולות שלא עשינו עד היום, ולנסות לתקוף את הנושא הזה שוב ולתת לו שדרוג נוסף.

מיכאל מלכיאור: אני לא הרחבתי את השיח הזה לגבי כל התקציבים של המשרד של צמצום פערים.

מיכאל מלכיאור: היתה לנו תחושה בשנים האחרונות שדווקא קיצוצים בנושא כל כך מרכזים גם לגבי פריפריה ששמה יש דווקא קיצוצים מאוד חזקים וזה הולך נגד כל הכוונות גם של הנהלת המשרד וגם שלנו ודאי.

מיכאל מלכיאור: אבל אני לא רוצה לפתוח את הנושא של התקציבים כי אז צריך באמת לשבת ולבדוק את כל התקציבים.

מיכאל מלכיאור: יעקב יונה, בבקשה.

יעקב יונה: כנסת נכבדה, אדוני היושב ראש, מנכ"לית המשרד, לפעמים אני תוהה וחושב ממה קם פרויקט רווחה?

יעקב יונה: פעם אחת מישהו שאל איך קם הנושא של פרויקט רווחה.

יעקב יונה: מי המציא אותו בכלל.

יעקב יונה: זה להשתיק את המצפון שגולדה מאיר בתקופת הפנתרים השחורים.

יעקב יונה: היה אחד בן אליהו ואלעד פלד מנכ"ל המשרד וספיר שר האוצר.

יעקב יונה: אמרו, רבותיי, איך אנחנו פותרים את הבעיה?

יעקב יונה: והיתה להם תוכנית מגירה שקראו לזה פרויקט הרווחה בישובים ונתנו את זה לישובי מצוקה.

יעקב יונה: תאמינו לי, זה שאני יושב פה בכנת עם חולצה לבנה ולא נמצא בבית סוהר יש זכות גדולה מאוד לפרויקט הרווחה.

יעקב יונה: ועבדכם מי שכל החברים שלי, כל ההרושים והאברג'לים, וכל אלה אסלנים האלה, אני נמצא פה בזכות פרויקט אחד שקוראים לו פיתוח מנהיגות.

יעקב יונה: פרויקט רווחה לא רק התעסק רק בנושא של בתי ספר.

יעקב יונה: יש תוכנית אחת שאולי מישהו שוכח, תוכנית אתגר.

יעקב יונה: האתגר בבתי ספר.

יעקב יונה: אלפי אימהות עובדות מדריכות, שהיו יושבות בתוך הבתים ולא עשו כלום, ונהיו מדריכות ומדריכות את האימהות שלהן, ותראו מה זה גורם למשק.

יעקב יונה: אימהות שמרוויחות 1500 או 2000 שקל לחודש יש להן סטטוס.

יעקב יונה: הן עובדות.

יעקב יונה: הן פתאום יש להן כבוד.

יעקב יונה: יכולות להסתובב בשכונה.

יעקב יונה: היא הולכת עכשיו להיות מובטלת המדינה תשלם לה עכשיו פי שתיים.

יעקב יונה: ותאמינו לי, לפעמים בלית ברירה, יודעת שלומית, אני בספטמבר צריך לפטר את העובדים לשלושה, ארבעה חודשים.

יעקב יונה: אומרים למה אנחנו נחזור?

יעקב יונה: אנחנו מקבלים מביטוח לאומי הרבה יותר, פי 3 ממה שאני נותן להם.

יעקב יונה: אבל הכבוד שלהן.

יעקב יונה: הכבוד שהן עובדות.

יעקב יונה: רבותיי, מה זה הכבוד?

יעקב יונה: כל הכסף הזה זה בטל בשישים, זה לא הכפתורים של הצבא.

יעקב יונה: הגירעון של הכפתורים של המדים זה כל התקציב של פרויקט הרווחה.

יעקב יונה: אבל תראו איזה שקט אתם קונים.

יעקב יונה: במינימום כסף אתם קונים שקט גדול במערכת.

יעקב יונה: הדברים הקטנים שאנחנו עושים.

יעקב יונה: פה לקשישים אנחנו מסייעים קצת ופה אנחנו נותנים.

יעקב יונה: מרכזי למידה.

יעקב יונה: מה עשינו?

יעקב יונה: שלומית מכירה את התחום הזה.

יעקב יונה: אני לא יכול להגיד לשלומית תעשי.

יעקב יונה: אין כמו שלומית שמכירה את התחום.

יעקב יונה: היא היתה מה שנקרא מנהלת התקציבים בפרויקט הרווחה בזמנו של יאיר לוין.

יעקב יונה: החליפה את יוסי בנבנישתי.

יעקב יונה: אני נמצא במערכת כל כך הרבה שנים שתאמינו לי, עכשיו אני אומר לך שלומית, את מנכ"לית של משרד החינוך עכשיו, תאמיני לי, כל מה שאת לוקחת מאיתנו מהפרויקט, שמה באגפי גיל זה בטל בשישים.

יעקב יונה: זה לא משפיע כלום על המערכת.

יעקב יונה: הכסף הקטן שאני יכול לתת נקודתית זה מה שיכול לסייע לאנשים.

יעקב יונה: ואנשים לא תופסים את זה.

יעקב יונה: לעולם לא יתפסו את זה.

יעקב יונה: זה שאני לוקח את הקשישים שלי ואני למשל כל החיים שלי התנגדתי.

יעקב יונה: הנושא שמישהו דוחף במשרד וזה טעות, ואני אומר למנכ"לית.

יעקב יונה: לוקחים את הכסף של פרויקט הרווחה ומחזירים את זה לאגפי הגיל או לסייע לבתי הספר.

יעקב יונה: זה בטל בשישים.

יעקב יונה: זה לא עוזר.

יעקב יונה: אם המערכת נכשלה אז מה יעזור לה עוד 30 או 40 שעות?

יעקב יונה: אבל 40 או 50 שעות לחינוך הבלתי פורמאלי נותן להם פי אלף.

יעקב יונה: אבל לא הסכימו.

יעקב יונה: מה עשו?

יעקב יונה: בריחה תקציבית.

יעקב יונה: לוקחים את התקציב מפה, מעבירים אותו, מקצצים להם שמה, ומחייבים את מנהלי פרויקט הרווחה להשקיע הכול בחינוך הפורמאלי.

יעקב יונה: מה שאני מתנגד.

יעקב יונה: אני בא אומר את זה, אני מתנגד.

יעקב יונה: למשל מרכזי למידה בשבילי זה לא חינוך פורמאלי.

יעקב יונה: למרות שהוא פועל בבית ספר.

יעקב יונה: אבל אני לוקח את הילדים אחרי הצהריים.

יעקב יונה: רבותיי, המערכת שלנו קרסה.

יעקב יונה: אין כלום.

יעקב יונה: מי שרוצה לבוא ולהגיד שיש איזה פרויקט רווחה שמשלמים 24 מיליון שקל רק בשביל לשבר לכם את האוזן מה אני מדבר.

יעקב יונה: בדרום ירושלים שאני המנהל הכי ותיק בארץ.

יעקב יונה: אין מנהל ותיק יותר ממני.

יעקב יונה: לצערי כל אלה או פרשו או נפטרו.

יעקב יונה: ואצלי היו מתים שאני אמות כבר הרבה מאוד זמן.

יעקב יונה: ואחרי 3 התקפי לב וסכרת ודוח מבקר.

יעקב יונה: יש שיטה של בולשביקים.

יעקב יונה: אני היה לי הכבוד להיות בערוץ 2 ואני יודע מה זה רייטניג.

יעקב יונה: אני הייתי יושב ראש חברת החדשות ויושב ראש התוכניות הרבה מאוד שנים, ולמדתי את השטיקים האלה, שאתיקה ותקשורת לא.

יעקב יונה: אתיקה בתקשורת.

יעקב יונה: כשאני הייתי רוצה להרים טלפון לרוני מוזס תכתוב איזה כתבה, אין אתיקה, אין בטיח.

יעקב יונה: שום דבר.

יעקב יונה: הכול מה שאתה רוצה אתה יכול לעשות.

יעקב יונה: את מי שרציתי הכנסתי לערוץ 2.

יעקב יונה: אומרים לי, הוא לא מתאים.

יעקב יונה: רציתי מהפריפריה.

יעקב יונה: גבאי, מישהו מכיר את גבאי?

יעקב יונה: אמרו לי לא עוברת מסך.

יעקב יונה: אני אומר לו, איך היא תעבור מסך אם היא באה מבאר שבע והיא גם לצערנו אין לה יד, אז לא עוברת מסך.

יעקב יונה: תראו אותה היום איך היא מצליחה.

יעקב יונה: איך אני, אם לא אתן להם הזדמנות גם בערוץ 2, גם בחברת החדשות, בכל דבר.

יעקב יונה: איך אני יכול להכניס מישהו מהפריפריה אם אני לא אתן לא הזדמנות?

יעקב יונה: הגל"צניקים, הזוהרים, הגולנים האלה, נמאס.

יעקב יונה: הבן של נחמן שי עוד לא התחיל כבר יש לו משרה.

יעקב יונה: חבר'ה אני מכיר את כל השטיקים.

יעקב יונה: גם הבת שלי, בשנייה קיבלו אותה לגלי צה"ל, כי הייתי בתפקיד מאוד בכיר.

יעקב יונה: לא בגלל הכישורים, בגלל הקשרים.

שלומית עמיחי: יש לה כישורים.

יעקב יונה: זה בסדר.

יעקב יונה: אנחנו גם מכירים את זה.

יעקב יונה: מה שאני אומר שלומית, אימא יקרה שלי שלומית.

יעקב יונה: היה לי הזכות לעבוד עם בעלך שהוא הקים את השיקום שכונות בקטמונים.

יעקב יונה: הוא בא הצמיח אותנו.

יעקב יונה: אל תנסו, בגלל בעיות פרסונאליות אישיות.

יעקב יונה: אנחנו יודעים את זה.

יעקב יונה: רמז על זה זבולון אורלב.

יעקב יונה: כל מיני בעיות, לפגוע במשהו.

יעקב יונה: יש מנהל אגף.

יעקב יונה: קוראים לו ד"ר אבי לוי.

שלומית עמיחי: לא קשור.

יעקב יונה: אתה יודע מה הבעיה?

יעקב יונה: עשו עלי סדרה של 10 פרקים, עלי אישית, אפילו על בן גוריון עשו רק פרק אחד כי אני אין לי עצם בלשון, אומר את מה שאני חושב.

שלומית עמיחי: תמשיך.

שלומית עמיחי: אבי לוי ידיד טוב של שרת החינוך.

שלומית עמיחי: ידיד מצוין שלי.

שלומית עמיחי: אין שום דבר אישי.

יעקב יונה: לא.

יעקב יונה: אני לא אומר.

יעקב יונה: אני דיברתי רטרואקטיבית.

יעקב יונה: אנחנו ישבנו עם שרת החינוך.

יעקב יונה: שרת החינוך אוהדת את האגף.

יעקב יונה: את אוהדת האגף.

יעקב יונה: מה שאני אומר, צאו מהקונספציה שלומית בכסף קטן.

יעקב יונה: שלומית התקציב של פרויקט רווחה הוא בטל בשישים במשרד החינוך.

יעקב יונה: אין בו שום משמעות בנושא.

יעקב יונה: אבל אנחנו קונים שקט בתוך כל השכונות.

יעקב יונה: מפעילים קבוצות הורים, זה טוב.

יעקב יונה: זה משתיק.

יעקב יונה: את יודעת מה אני אומר על תקציב הרווחה, זה משתיק את הלב, את המצפון שלנו, של המשרד.

יעקב יונה: אנחנו חוד החנית.

יעקב יונה: אנחנו לא עוזרים.

יעקב יונה: אנחנו עד הלילה ואת יודעת בשעה 12 בלילה בישיבות מתנ"סים.

יעקב יונה: מה יש לנו?

יעקב יונה: אל תפגעו בנו.

יעקב יונה: זה הפנינה שלומית.

יעקב יונה: זו הפנינה שלך.

יעקב יונה: אין.

יעקב יונה: זה מה שאת צריכה.

יעקב יונה: תחזקי אותנו, תביאי לנו עוד פרויקטים, נעשה אותם.

יעקב יונה: אל תתחילי איתי עם הנושא של גילאים.

יעקב יונה: אם היה בגילאים, ובזה אני אסיים, אני סיימתי את בית ספר יסודי בשכונה והגעתי, רציתי ללמוד.

יעקב יונה: אמרתי איפה?

יעקב יונה: היתה לי תעודה מצוינת.

יעקב יונה: אמרו לי תלך לבויאר.

יעקב יונה: אז היה בויאר בית ספר תאמינו לי לא את התשובות, את השאלות לא הבנתי.

יעקב יונה: אמרו לי תלך לבית ספר מעלה.

יעקב יונה: הייתי בממ"ד, מעלה.

יעקב יונה: אף בית ספר לא קיבל אותי.

יעקב יונה: קיבל אותי בית ספר אחד, בית ספר חקלאי בעין כרם והסתכלו אני יכול לעבוד.

יעקב יונה: מורה, אני אומר לכם מורה בבית ספר, בא מלמד, אומר open the book and the copybook זה דבר מאוד... I am a teacher you are a pupil .

יעקב יונה: אמרתי מאיפה יודע אנגלית?

יעקב יונה: אני מסתכל, כתוב לו בעברית.

יעקב יונה: מורה גבריאל שאחר כך נהיה מורה לעברית אצלי.

יעקב יונה: ככה היה.

יעקב יונה: ככה אנחנו קיבלנו מורים וברוך השם הצלחנו ולמדנו על אפם.

יעקב יונה: ולמה אני אומר?

יעקב יונה: אני תוצר של האגף.

יעקב יונה: אני התוצר שלכם.

יעקב יונה: לא יעזור פה כלום.

יעקב יונה: הגעתי למה שהגעתי, בתי סיימה את בויאר בהצטיינות.

יעקב יונה: הבת שלי במסורתי בגלל החינוך שאני קיבלתי, בגלל פיתוח המנהיגות שלכם.

יעקב יונה: אל תפגעו בנו.

יעקב יונה: תאמיני לי אני אופיע בוועדת החינוך, בוועדת הכספים.

יעקב יונה: אני גם יודע לדבר.

יעקב יונה: אני אדאג לתקציבים.

יעקב יונה: חבר'ה אל תסגרו אותנו.

יעקב יונה: תעשו מה שאתם רוצים.

שלומית עמיחי: לא סוגרים.

יעקב יונה: אני התקציב שלי בדרום ירושלים, בזה אני אסיים, לפני עשרים שנה, בשביל לשבר את האוזן, היה לי אלף שעות תקן.

יעקב יונה: כמה כסף היום?

יעקב יונה: בוא נאמר 5000 שקל.

יעקב יונה: כמה זה כסף?

יעקב יונה: 5 מיליון?

שלומית עמיחי: 6 מיליון או 5 מיליון.

יעקב יונה: 5 מיליון או 6 מיליון.

יעקב יונה: היה לי עוד תקציב, עוד איזה 10 מיליון שקל להפעלה.

יעקב יונה: מה לא היה?

יעקב יונה: לא נשאר.

יעקב יונה: מה התקציב שלי היום?

יעקב יונה: בכל דרום ירושלים שזה יותר מעיר.

יעקב יונה: דרום ירושלים אני מדבר איתכם איזה מאה אלף תושבים, יותר מ-150 אלף אפילו.

יעקב יונה: זה גילה, קטמונים, מה התקציב שלי?

יעקב יונה: 540 אלף שקל.

יעקב יונה: עכשיו אני אספר לך סיפור.

יעקב יונה: אם אני לא הייתי דואג שהמשכורת שלי שהרשות המקומית תשלם את זה במאה אחוז אז זה לא היה מספיק לי למשכורת שלי.

יעקב יונה: כי סוף סוף אני 38 שנה, 40 שנה בעבודה ומי שמנהל אגף יודע ואם אני אשאל כמה במשרד החינוך מנהלים, מה, מה זה שהעירייה מכסה אותו?

יעקב יונה: מה שבמקומות אחרים.

יעקב יונה: חבר'ה אני צריך לפטר איזה 40 נשים מתוך תוכנית האתגר, על מה?

יעקב יונה: שאני משלם להם 1600 שקל לחודש?

זבולון אורלב: אני לא מבין.

זבולון אורלב: אומרים שאין קיצוץ.

שלומית עמיחי: לא אמרתי שאין קיצוץ.

שלומית עמיחי: סליחה.

שלומית עמיחי: אמרתי ההיפך הקיצוצים כרסמו באגף לאורך שנים.

זבולון אורלב: אבל גם השנה יש קיצוץ?

יעקב יונה: כן.

שלומית עמיחי: בשנת 2008?

זבולון אורלב: מ-2008 ל-2009?

שלומית עמיחי: 2009 אלוהים גדול, אני עוד לא יודעת מה יהיה.

שלומית עמיחי: אבל 2008 היה קיצוץ ואנחנו הוספנו שם.

שלומית עמיחי: חלק מהקיצוץ החזרנו כדי למתן את הקיצוץ.

שלומית עמיחי: הקיצוצים הם קיצוצים זוחלים לאורך שנים.

שלומית עמיחי: זה לא החלטה לקצץ באגף שח"ר.

שלומית עמיחי: מעולם לא.

שלומית עמיחי: תמיד אם, בתקופתי אני אומרת, קיצוץ flat אבל שמקצצים כבר בסכומים האלה אז יעקב צודק.

שלומית עמיחי: אין ויכוח בעניין.

יעקב יונה: שלומית אני אזרוק לך אתגר קטן.

יעקב יונה: הוועדה שאת רוצה להקים אני מבקש להיות בוועדה.

יעקב יונה: פעם אחת תני לקול של העם שבא מהשכונה להיות בוועדה הזאת.

שלומית עמיחי: יעקב התקבלת כבר.

יעקב יונה: תודה רבה.

מיכאל מלכיאור: אני רק רוצה להגיד לדוברים, זה לא רק עניין של לקנות שקט.

מיכאל מלכיאור: אבל לצערי הגדול על אף התוכניות שהיו במשך השנים אנחנו יודעים בכל זאת בסופו של דבר בא יום הדין ויום החשבון ואנחנו רואים ביום הדין שבכל ההשוואות הבינלאומיות ישראל נמצאת במקום הראשון בעולם בפערים, מי שיש לו ומי שאין לו.

מיכאל מלכיאור: מספר 1 בעולם ועברנו חלק גדול מהעולם השלישי בתחום הזה.

מיכאל מלכיאור: הרי מה מאפיין עולם שלישי?

מיכאל מלכיאור: זה פערים.

מיכאל מלכיאור: ואז זה ברור כפי שזבולון אורלב אמר שהחינוך שזה הכלי היחידי שיש לנו, אין משהו אחר, חינוך פורמאלי, לא פורמאלי, פיתוח מנהיגות, כל הדברים האלו.

מיכאל מלכיאור: אני שומע יותר ויותר דברים כמו שאתה אומר על התוכנית שלך שהיה לך כך וכך מיליונים לפני 10 שנים ועכשיו נשאר לך 540 אלף.

מיכאל מלכיאור: באמת אי אפשר לעשות שום דבר.

מיכאל מלכיאור: גם בעניין הנקודתי.

מיכאל מלכיאור: אני עדיין אומר זה נכון ואנחנו אגב לחצנו מאוד שחלק מהתקציבים, אני לא מבין למה הם מקצצים בצמצום פערים.

מיכאל מלכיאור: זה פשוט בפריפריה בתוכניות האלו זה דבר מעבר להשגתי ואני יודע ששלומית היא באותה דעה כך שאין לנו ויכוח בעניין.

מיכאל מלכיאור: חלק מהבעיה גם שעושים פרויקט גדול וחשוב של אופק חדש אבל אחר כך לוקחים את זה בגלל הגישות של האוצר, הדרך להעניש את המשרד על התוכנית הזאת, זה לצמצם כל דבר טוב שיש ואז אתה בעצם לוקח מכיס אחד ושם את זה בכיס השני ובעצם לא התקדמנו לשום מקום.

שלומית עמיחי: השעות הפרטניות הם לטובת האוכלוסייה.

מיכאל מלכיאור: הם לטובת האוכלוסייה ודאי.

מיכאל מלכיאור: אני חושב שזה חשוב.

מיכאל מלכיאור: השעות הפרטניות אם הן מנוצלות נכון ובהרבה בתי ספר הן מנוצלות נכון הן ודאי וודאי עוזרות לצמצום פערים כי הן עוזרות לתלמידים שזקוקים ליותר תשומת לב.

מיכאל מלכיאור: אבל אז לא צריך בו זמנית לעשות דברים שמזיקים לתוכניות האלו באותו משרד ובאותו מקום.

מיכאל מלכיאור: כי אז זה לקחת מכיס אחד, לשים בכיס השני אבל אז לא התקדמנו באמת ליעדים.

מיכאל מלכיאור: אנחנו יודעים בסופו של דבר תוצאות אי אפשר להתווכח איתן.

מיכאל מלכיאור: וגם אם קנינו שקט אנחנו לא קנינו שוויון.

מיכאל מלכיאור: ואנחנו נמצאים רחוק מאוד.

מיכאל מלכיאור: אבל יחד עם זה יעקב אני שמח על המינוי שלך עכשיו.

מיכאל מלכיאור: הנושא הזה הוא חשוב ומרכזי אבל הוא לא קשור למה שאנחנו מדובר.

מיכאל מלכיאור: הוא קשור אבל רק בעקיפין, כי ממה שאני הבנתי ואני רוצה לדייק בדברים, הבנתי שאין שום קיצוץ באגף שח"ר, לא בתוכניות רווחה.

מיכאל מלכיאור: אין שום קיצוץ באגף שח"ר, בתוכניות של אגף שח"ר, במצבת כוח אדם של אגף שח"ר.

מיכאל מלכיאור: יש רה-ארגון.

מיכאל מלכיאור: יש עכשיו סמנכ"לית שאחראית באופן ישיר ויש כמה שליחים בין שלושה עד חמישה שליחים של האגף שהם יהיו קצינים שידרבנו את אגפי הגיל להיות יותר מודעים.

מיכאל מלכיאור: הרבה מאוד העניין זה שמישהו יושב בכל ישיבה ויחשוב על זה כן כדבר מרכזי כי דווקא בגלל שזה לא דבר מרכזי באגפי הגיל אז טוב שמישהו הוא כן חושב בראש הזה והוא ידאג שזה יהיה במקום הרבה יותר מרכזי ממה שזה היה אחרת.

מיכאל מלכיאור: אני שמח מאוד גם ששלומית קיבלה את ההצעה, לא רק של המינוי אלא של צוות מקצועי שילווה את השינוי גם הארגוני הזה ויראה שזה מעצים את הכוונות הטובות של המשרד.

מיכאל מלכיאור: אנחנו מסיימים את הדיון אלא אם כן חבר הכנסת שכיב שנאן שבינתיים הצטרף אלינו.

שכיב מוראד שנאן: אני שמח שנכנסתי לשמוע את יעקב יונה.

יעל פרבר: אני נציגת ההסתדרות, יושבת ראש ארגון המנהלים בחטיבות העליונות.

יעל פרבר: אני רוצה למקד את הדברים שלי בקשר שבין אגף שח"ר והרחבת צו חינוך חובה לכיתות י"א, י"ב.

יעל פרבר: אין לי ספק שחייבים יהיו להיות מוזרמים תקציבים רבים נוספים לבניית מסגרות גמישות וחדשות כדי שהאוכלוסייה הזאת שקודם נשרה מהחטיבות העליונות מבתי הספר התיכוניים ועל פי החוק עכשיו תישאר בבתי הספר, האוכלוסייה הזאת יצטרכו למצוא בשבילה מסגרות מתאימות שלא קיימות היום בבתי הספר.

מיכאל מלכיאור: זה נושא שאנחנו נדון בו עוד מעט בישיבה הבאה.

יעל פרבר: אבל זה קשור.

מיכאל מלכיאור: דנו בזה בהרחבה מאוד פה בישיבות וזה ברור אגב, זה ברו, זה קשור.

מיכאל מלכיאור: אין משמעות להשארת תלמידים אם לא בונים גם מסגרות מתאימות.

יעל פרבר: וזה צריך להיות בו זמנית.

מיכאל מלכיאור: ברור.

מיכאל מלכיאור: הוצגה לפני הוועדה בכמה ישיבות גם על ידי המנכ"לית וכל ידי הצוות המיוחד שעבד בנושא, הוצגה לנו תוכנית מאוד רחבה ומשמעותית בנושא הזה.

יעל פרבר: אני רוצה להדגיש שאי אפשר להסתפק בתוכניות הקיימות ובמסגרות הקיימות שישנן.

מיכאל מלכיאור: את זה כולם מבינים.

מיכאל מלכיאור: בסדר.

מיכאל מלכיאור: אני רוצה רק לסכם כך שאנחנו רשמנו בפנינו את התוכנית שהציגה מנכ"לית משרד החינוך על שינוי המעמד.

מיכאל מלכיאור: אנחנו מקווים שזה יהיה שדרוג המעמד של אגף שח"ר במשרד.

מיכאל מלכיאור: אנחנו מקווים מאוד שהדבר יהיה לטובה ויעצים את העבודה למען השכבות הסוציואקונומיות היותר חלשות באגפי הגיל ושיהיו תקציבי המינימום לפחות כדי שאפשר יהיה להגביר את זה ואנחנו גם רשמנו לפנינו בסיפוק שהמנכ"לית קיבלה את ההצעה של חבר הכנסת זבולון אורלב ללוות את התהליך הזה מקצועית.

מיכאל מלכיאור: יש כבר מינוי אחד לצוות אבל צריך עוד כמה מינויים.

שלומית עמיחי: עם מינוי כזה כל השאר מינורי.

מיכאל מלכיאור: אנחנו מודים לכם על ההשתתפות בישיבה ואנחנו בזה מכריזים גם בפני הצופים שיהיה לנו איזה פסק זמן עכשיו.

שלומית עמיחי: בריאות ושנה טובה.